Dagpleje: I Ullerslev-området finder du cirka 15 dagplejere (børn 0 – 2 år). Dagplejerne er ansat til at passe fire faste børn i eget hjem og skal derudover kunne modtage et gæstebarn, det vil sige max fem børn i alt. Under den faste dagplejers fravær kommer børnene i gæstepleje i Gæstehuset, i et gæstehjem eller ved en anden dagplejer. Du kan læse mere om dagpleje-tilbud på Nyborg Kommunes hjemmeside   Børnehave: Børn i alderen 3-5 år bliver passet i en af byens tre børnehaver. Vibereden, naturbørnehaven Myretuen eller private Børnehuset Ullerslev.   Skole: Vibeskolen er en af 4 distriktsskoler i Nyborg Kommune. I Ullerslev går 500 elever fra 0-9 klasse, og i Aunslev (5km. væk) går blot 110 elever fra 0-6 klasse. Vibeskolen har derfor mulighed for at tilbyde undervisning i både små og store fællesskaber. Der er SFO på begge matrikler fra 0-3 klasse. Der er desuden tilknyttet juniorklub på begge matrikler. Læs mere om Vibeskolen. Du kan også kigge nærmere på Langtved Friskole, der tilbyder undervisning til elever fra 0-9 klasse.   Vil du vide mere om pasningsmuligheder og skolegang, kan du læse mere på Nyborg Kommune.